Os duques de Borgonya aproveitoron a segunda fase d'a Guerra d'os Cien Anyos pa prener o control de muitos territorios entre o Reino de Francia y o Sacro Imperio Román-Chermanico. En o reinau de Loís XI de Francia se produce una luita contra Carlos o Temerario, duque de Borgonya. A la muerte de Carlos o Temerario o rei s'anexiona a lo dominio reyal o ducato de Borgonya, Artois y Picardía. Manimenos a sucesión d'a casa de Borgonya pasa a los Habsburgo por o matrimonio d'a filla de Carlos o Temerario con Maximilián d'Austria en 1477.